སློབ་གསོ་ནི་མིའི་རིགས་སྤྱི་ཚོགས་ཀྱི་འཕེལ་རིམ་ནང་དུ་མེད་དུ་མི་རུང་བའི་བྱང་སེམས་དང་ཤེས་རིག་འཕེལ་བའི་ཐབས་ལམ་ཉག་གཅིག་དང་འཇིག་རྟེན་ལ་ཕན་ཡོན་དང་བདེ་སྐྱིད་སྐྲུན་པའི་རྩ་བའི་ཆ་རྐྱེན་དུ་ངེས་ཕྱིར།མི་རིགས་གང་ཞིག་དང་རྒྱལ་ཁབ་གང་ཞིག་གི་དངོས་པོའི་འཕེལ་རྒྱས།བསམ་བློའི་ཆུ་ཚད་སློབ་གསོར་ཁ་བྲལ་མི་རུང་ཞིང་།མི་ཚེའི་ལྟ་ཚུལ་དང་འཇིག་རྟེན་ལྟ་ཚུལ་སོགས་ཀྱང་སློབ་གསོ་དང་བྲལ་མི་རུང་བ་ཉ་ལ་ཆུ་ཡི་དཔེ་ལྟར་མཐོང་སྲིད།སྤྱི་ཚོགས་འཕེལ་རིམ་ཁྲོད་སློབ་གསོ་ཞེས་པའི་ཐ་སྙད་འདིའི་འཇུག་གཞིའི་ནང་དོན་ལ་འགྲེལ་རྒྱག་སྟངས་མི་འདྲ་བའི་དབང་གིས་སློབ་གསོར་བཞག་པའི་མཚན་ཉིད་དང་ངོས་འཛིན་ཀྱང་སོ་སོ་ཡིན་ནོ།།